እንኳን ለጽዮን ማርያም ማሕደረ አምላክ እና ለቅዱሳኑ ጐርጐርዮስ ወዮሐንስ ዓመታዊ በዓል በሰላም አደረሳችሁ ጽዮን ማርያም ጽዮን ማለት ጸወን አምባ መጠጊያ ማለት ነው አንድም በምሥጢሩ ማሕደረ አምላክ ማለት ነው ጽዮን የሚለው ስም በቁሙ ለቅዱስ ዳዊት ተራራና ለኪዳኑ ጽላት ሲያገለግል በትንቢታዊ ምሥጢሩ ግን ለድንግል ማርያም ለቤተ ክርስቲያንና ለዘለዓለማዊት ርስት ያገለግላል እግዚአብሔር ከዘመነ አበው በሁዋላ በጊዜው ለእሥራኤላውያን ክብር ሞገስ አምባ የምትሆናቸውን ታቦተ ጽዮንን በቅዱስ ሙሴ አማካኝነት ሰጥቷቸዋል ዘጸ. 3118 ከዚያም ለ500 ዓመታት ከእነሱ ጋር በመሆኗ በፈጣሪና በእነሱ መካከል ድልድይ ሆና ኖራለች ከዚያም ባለቤቱ ሲፈቅድ በዘመነ ሳባ በቀዳማዊ ምኒልክ እብነ መለክእብነ ሐኪም አማካኝነት ወደ ኢትዮዽያ መጥታለች እነሆ በሃገራችን የ3ሺ ዓመት ቆይታዋን ልትደፍን የቀራት ጥቂት ዓመታት ብቻ ናቸው ጌታ እንደ ፈቀደ ቅዱስ መስቀሉንና ታቦተ ጽዮንን ይዘን ይሔው በቸርነቱ እንኖራለን ያም ሆኖ ታቦተ ጽዮንን መስረቅ የሚፈልጉ ብዙ ቀሳጢዎች እንዳሉ እናውቃለን ግን አንጨነቅም ምክንያቱም የመጣችውም የምትጠበቀውም በፈቃደ እግዚአብሔር ነውና እንጸልያለን እንጂ አንጨነቅም በተለያየ ወሬም ራሳችንን አናማጥንም ባለቤቱ እንድትሔድ ከፈቀደ ደግሞ ማንም ጉልበተኛ አያስቀራትም ታቦተ ጽዮን ብዙ ጊዜ ጽላተ ኪዳን ታቦተ ሕጉ እየተባለች ትጠራለች ጽሌ ማለት ሰሌዳ እንደ ማለት ሲሆን ጽላት ደግሞ በብዙ ቁጥር ነው ኪዳን ደግሞ በፈጣሪና በሰው ልጆች መካከል ያለ ውል ስምምነት ነው ታቦት ማለት ማሕደርማደሪያ እንደ ማለት ነው ሕጉ የተጻፈባቸውን ሰላድው ጽላት ስንላቸው የጽላቱ ማደሪያ ደግሞ ታቦት ይባላል ጽላት ታቦትን ያመጣ ፈጣሪ ነው በሐዲስ ኪዳንም ምሥጢርና ሐተታ ቢኖረውም 2 ቦታ ላይ ስለ ታቦት ተጠቅሶ እናገኛለን 2ቆሮ. 616 ራዕይ. 1119 በመጨረሻም_ኅዳር_21 ቀን ጽዮን ማርያምን የምናከብርባቸውን ምክንያቶች እንመለከታለን በዚህች ቀን 1. ታቦተ ጽዮን ጽላተ ኪዳን ለሊቀ ነቢያት ቅዱስ ሙሴ መሰጠቷን እናስባለን ይሕ ሲሆንም ቅዱስ ሙሴ 40 መዓልት 40 ሌሊት ጾሞ እንደ ተቀበለ ሳንዘነጋ ማለት ነው ዘጸ. 3118 ዘዳ. 919 2. በዘመነ ኤሊ ሊቀ ካህናት ታቦተ ጽዮን በታሪኩዋ ለመጀመሪያ ጊዜ በአሕዛብ ኢሎፍላውያን እጅ ተማርካለች ግን ደግሞ ዳጐንን ቀጥቅጣዋለች 1ሳሙ. 51 3. በዘመነ ልበ አምላክ ቅዱስ ዳዊት በአሚናዳብ ሠረገላ ሁና ከአቢዳራ ቤት ስትመጣ ቅዱሱ ንጉሥ በታላቅ ሐሴት በፊቷ ዘመረ አገለገለ ምድራዊ ክብሩን እስኪረሳ ድረስ ለታቦተ አምላክ ተቀኘላት በዚህም ሜልኮል ንቃው ማሕጸኗ ተዘግቷል 1ዜና. 1525 ሊቃውንትም ድንግል እመቤታችን ማርያም በትንቢት መነጽር ተመልክቷል ብለውናል ሰላም ለኪ ማርያም እምነ ዘሰመይናኪ ጸወነ ሶበ እምርሑቅ ርእየ ዘጽላሎትኪ ስነ ለቢሶ ዳዊት ልብሰ ክብር ዘየኀይድ ዓይነ ቅድመ ታቦተ ሕግ ኀለየ ወዓዲ ዘፈነ እንዲል አርኬ ዘኅዳር 21 4. በዘመነ ንጉሥ ሰሎሞን መፍቀሬ ጥበብ ግሩም የሆነ ቤተ መቅደስ ተሰርቶላት ስትገባ ታላቅ ሐሴት ተደርጉዋል እግዚአብሔርም በደመና ወርዶ ንጉሡን አነጋግሯል 2ዜና. 51 1ነገ. 81 5. በዚያው ዘመንም በፈጣሪ ፈቃድ ንጉሥ ምኒልክ ቀዳማዊ ዕብነ ሐኪም ታቦተ ጽዮንን ይዞ ወደ ኢትዮዽያ ገብቷል 6. በዘመነ አፄ ባዜን በ4 ዓም አካባቢ አማናዊት ጽዮን ድንግል ማርያም ወደ አክሱም ጽዮን በስደት መጥታ ገብታለች በዚህ ጊዜም 2ቱ ጽዮኖች ሲገናኙ ታላቅ ብርሃን አክሱምን ውጧታል 7. በ4ኛው መቶ ክዘመንም ነገሥት ጻድቃን አብርሐ ወአጽብሐ 12 መቅደሶች ያሏትን ግሩም ቤተ ክርስቲያን ለእመ ብርሃን ሠርተው በዚሁ ቀን በጌታችን ተቀድሷል 8. በተጨማሪም በየጊዜው ማለትም በዮዲት ጉዲትና በግራኝ አማካኝነት ስትፈርስ ወደ ዝዋይ ትሰደድ ነበር ተመልሳ ስትታነጽም ቅዳሴ ቤቷ የሚከበረው ኅዳር 21 ቀን ነው በእነዚህና በሌሎች ምክንያቶች ይህ በዓል ልዩ ነው አማናዊት ጽዮን እመ ብርሃን ድንግል ማርያምን እንዲህ እንላታለን ቅድስት የሚለው ቃል ለሁሉም ቅዱሳት እናቶች ቢሰጥም ቅሉ ለድንግል ማርያም ሲሰጥ ግን ትርጉሙ ይለያል እርሷ ቅድስተ ቅዱሳን ንጽሕተ ንጹሐን ቡርክት እምቡሩካን ኅሪት እምኅሩያን ናትና ከሰው ልጆችም ሁሉ ትበልጣለች ይቅርና የሰው ልጅን ንጹሐን መላእክትንም በንጽሕናና በቅድስና ትበልጣቸዋለች እርሷ እመ ብርሃን የአምላክ እናቱ የሰውነታችን መመኪያ ናትና እመቤታችንን ቅድስት ስንል ጽንዕት ንጽሕት ክብርት ልዩ ማለታችን ነው 1. ንጽሕት ትባላለች ሌሎች ቅዱሳን ቢነጹ ከገቢር ከነቢብ ኃጢአት ነው እንጂ ከኃልዮ ኃጢአት አይደለም እርሷ ግን ከነቢብ ከገቢር ከኃልዮ ንጽሕት ናት ለመኑ ተውኅቦ ተደንግሎ ኅሊና ለመላእክትሂ ኢተክህሎሙኃጢአትን ከማሰብ መጠበቅ ከሰው ልጆች ለማን ተሰጠው ይህስ ለመላእክትም አልተቻላቸውም እንዲል ተአምረ ማርያም 2. ጽንዕት እንላታለን ሴቶች ቢጸኑ ለጊዜው ነው እንጂ በሁዋላ በጊዜው ተፈትሆ አለባቸው እመቤታችን ግን ቅድመ ጸኒስ ጊዜ ጸኒስ ድኅረ ጸኒስ ቅድመ ወሊድ ጊዜ ወሊድ ድኅረ ወሊድ ድንግል ናትና ጽንዕት በድንግልና አልባቲ ሙስና እንዳላት ቅዱስ ያሬድ ታላቁ ቅዱስ ባስልዮስም ወትረ ድንግል ማርያምማርያም ዘለዓለማዊት ድንግል ናት እንዳለ መጽሐፈ ቅዳሴ 3. ድንግልን ክብርት እንላታለን ሌሎች ሴቶች ቢከብሩ ጻድቃን ሰማዕታትን ነቢያት ሐዋርያትን ወልደው ነው እመቤታችንን ግን የምናከብራት ወላዲተ አምላክየአምላክ እናቱ ብለን ነውና 4. እመቤታችንን ልዩ እንላታለን ከእርሷ በቀር እናት ሁና ድንግል እመቤት ሁና አገልጋይ የሆነች በድንግልና ወልዳ ወተትን ሐሊበ ድንግልናዌን ያስገኘች ሌላ ሴት የለችምና ሼር yeortodoxmezmur yeortodoxmezmur yeortodoxmezmur 